text: Годишни награди на Българска федерация по катерене и алпинизъм за 2018 г.
  Снощи по време на първия ден от Дните на предизвикателствата (3-5 декември) бяха връчени Годишните награди на Българска федерация по катерене и алпинизъм за 2018 г. Наградите се връчват ежегодно и с тях се отличават най-значимите постижения в областта на катеренето и алпинизма през изминалата година. Пълната зала в УАСГ приветства носителите на наградата за 2018 г. - Петър Иванов, Петър Атанасов, Александра Тоткова, членовете на експедиция "Дарамсура 2018" - Дамян Чолпанов, Никола Леваков, Петьо Славов, които получиха наградите от председателя на БФКА Петко Тотев.
  Честито на наградените и им пожелаваме още по-високи върхове във всички начинания! Благодарим на домакините от Дните на предизвикателствата, които за поредна година предоставят възможност да бъдем част от това чудесно събитие.
  Вижте албума с носителите на Годишните награди на БФКА за 2018 г.
  На снимката отляво надясно - Дамян Чолпанов, Петър Иванов, Петър Атанасов, Александра Тоткова - носители на Годишните награди на БФКА за 2018 г. по време на награждаването от председателя на УС на БФКА Петко Тотев